《力农三诗 其二》
明代·乌斯道

黎明驱牛出，日暮荷锄归。土荒三十载，往返无旧蹊。

荆棘刺两胫，草根固深泥。不辞筋力倦，但恐官事违。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。